Trenčín - Majestátny Trenčiansky hrad každoročne počas letného obdobia priláka do svojich výšav stovky domácich a zahraničných návštevníkov, ale tradične i desiatky aktivistov Stromu života. Keďže v Trenčianskom múzeu práve robia revíziu zbierkového fondu, niektorí pomáhajú odborným pracovníkom aj tu. Prvý turnus už svoju prácu skončil, druhý bude pomáhať do konca tohto týždňa, kedy ho na desať dní vystriedajú účastníci posledného, tretieho turnusu. "Stromáci" majú tento rok táborisko pod južným opevnením hradu, keďže vo zvyčajných stanových priestoroch sa pracuje.